15. 6. 95 De Europæiske Fællesskabers Tidende Nr. L 131/33 RÅDETS AFGØRELSE af 6. juni 1995 om ændring af protokollen vedrørende statutten for Det Europæiske Fællesskabs Domstol (95/208/EF) RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 168 A, stk. 2, under henvisning til anmodning fra Domstolen af 10. oktober 1994, under henvisning til udtalelse fra Kommissionen af 12. april 1995, under henvisning til udtalelse fra Europa-Parlamentet af 7. april 1995, og ud fra følgende betragtning: Det er nødvendigt at ændre artikel 46 i protokollen vedrørende statutten for Det Europæiske Fællesskabs Domstol for at kunne tilpasse procesreglementet for Retten i Første Instans, således at der med specielle procesregler kan tages hensyn til de særlige forhold, der gør sig gældende for de sager om intellektuel ejendoms- ret, som Retten skal behandle — TRUFFET FØLGENDE AFGØRELSE : Artikel 1 Artikel 46 i protokollen vedrørende statutten for Det Furopæiske Fællesskabs Domstol affattes således : »Artikel 46 Afsnit III i denne statut, bortset fra artikel 20, finder anvendelse på rettergangsmåden ved Retten. I nødvendigt omfang præciseres og udfyldes disse regler ved det i traktatens artikel 168 A, stk. 4, nævnte procesreglement.  Procesreglementet kan fravige artikel 37, stk. 4, og artikel 38 i denne statut for at. tage hensyn til de særlige forhold, der gør sig gældende for sager om intellektuel ejendomsret. Uanset artikel 18, stk. 4, i denne statut kan general- advokaten fremsætte sine begrundede forslag til afgø- relse skriftligt.« Artikel 2 Denne afgørelse træder i kraft den 6. juni 1995. Udfærdiget i Luxembourg, den 6. juni 1995. På Rådets vegne M. BARNIER Formand